TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

14.számú

KÖZMEGHALLGATÓ  ÜLÉS JEGYZŐKÖNYV

HATÁROZATAI

112/2011./XI.30./kt.határozat:


 - Az Önkormányzat I-III.n.évi költségveté-







   si beszámolójának elfogadása 

113/2011./XI.30./kt.határozat:


- A 2012. évi költségvetési koncepció elfo-







   gadása

114/2011./XI.30./kt.határozat:


- 2012.évi víz-, és csatornadíj támogatási 







   igény benyújtásáról döntés

115/2011./XI.30./kt.határozat:


- Állami támogatásból adódó kiesés la-







   kosságra történő áthárítása
116/2011./XI.30./kt.határozat:


- Dél-Balatoni Regonális Hulladékgazdál-







  kodási Önkormányzati Társulásba való







  belépésről

Zárt ülésen:

117-120/2011./XI.30./kt.határozat:


- Szociális kérelmek elbírálása

RENDELETEK

11/2011./XI.30./önkormányzati rendelet:

- Az Önkormányzati rendelet2011. évi 







 költségvetéséről szóló rendelet módosítá-







 sa

12/2011./XI.30./önkormányzati rendelet:

- Az ívóvíz 2012.évi díjáról

13/2011./XI.30./önkormányzati rendelet:

- a szennyvízcsatornaszolgáltatás 2012.







  évi díjáról

14/2011./XI.30./önkormányzati rendelet:

- a települési hulladékkezelési közszolgál-







  tatás rendjéről és a közszolgáltatás dí-







  jának megállapításáról módosításáról

14.sz. 
J E G Y Z Ő K Ö N Y 

Készült a Tikos Községi Önkormányzat Képviselő-testületének 2011. év november  hó 30.    napján 15,00 órakor a Községháza épületében (Tikos, Iskola u.16.) megtartott  KÖZMEGHALLGATÓ testületi  üléséről.

Jelen vannak:  Kónya László polgármester



 Berta József képviselő



 Bogdán Géza képviselő



 Rajkai Istvánné képviselő



 Vida Józsefné alpolgármester

Tanácskozási joggal jelen van:   Török Csilla körjegyző

A közmeghallgató testületi ülésen  1 fő lakossági érdeklődő jelent meg.

Kónya László polgármester köszönti a megjelenteket, megállapítja, hogy a testület KÖZMEGHALLGATÓ testületi ülése határozatképes, mert a megválasztott 5 fő települési képviselőből 5 fő jelen van. Az ülést megnyitja. Javaslatot tesz a tárgyalandó napirendi pontokra. 

A képviselő-testület egyhangúlag az alábbi napirendi pontokat tárgyalja:

Napirend:

1.) Polgármester beszámoló az Önkormányzat és a Képviselő-testület 2011.évben végzett   munkájáról

Előadó: Kónya László polgármester

2.) Lakosság véleményei, javaslatai, hozzászólásai

3.) Az Önkormányzat 2011.évi költségvetéséről szóló rendelet módosítása

Előadó: Kónya László polgármester

4.) Az Önkormányzat 2011. I-III.negyedéves költségvetési beszámolójának megtárgyalása

Előadó: Kónya László polgármester

5.)Az Önkormányzat 2012.évi költségvetési koncepciója

Előadó: Kónya László polgármester

6.) Rendeletalkotás az ívóvíz 2012.évi díjáról

Előadó: Kónya László polgármester

7.) Rendeletalkotás a szennyvízcsatornaszolgáltatás 2012.évi díjáról

Előadó: Kónya László polgármester

8.) A hulladékszállítási közszolgáltatásról szóló rendelet módosítása

Előadó: Kónya László polgármester

9.) Egyéb ügyek

1.)Napirend tárgyalása
Polgármester beszámoló az Önkormányzat és a Képviselő-testület 2011.évben végzett   munkájáról

Előadó: Kónya László polgármester

(Szóbeli előterjesztés)
Kónya László polgármester:

A megjelent lakossági érdeklődőt tájékoztatja a testület által tartott ülések, a hozott határozatok és rendeletek számáról. A költségvetés főbb bevételi és kiadási tételeiről, azok teljesítéséről, az önkormányzat testülete által 2011.évben végzett munkáról és a megvalósult fejlesztésről.

2.) Napirend tárgyalása

Lakosság véleményei, javaslatai, hozzászólásai

 A megjelent lakossági érdeklődő  részéről vélemény, javaslat és hozzászólás nem merült fel.
3.) Napirend tárgyalása

Az Önkormányzat 2011.évi költségvetéséről szóló rendelet módosítása

Előadó: Kónya László polgármester

(A rendelettervezet jeleÖnkormányzata n jkv. mellékletét képezi.)
Tikos Község Önkormányzata Képviselő-testületének
11/2011./XI.30./önkormányzati rendelete
az 1/2011./II.28./önkor rendelet az Önkormányzat 2011.évi költségvetéséről módosításáról

Tikos Község Önkormányzatának Képviselő-testülete a helyi önkormányzatokról szóló 1990. évi LXV. törvény  91. § (1) bekezdésében, az államháztartásról szóló 1992. évi XXXVIII. törvény  65. § (1) bekezdésében kapott felhatalmazás alapján a következőket rendeli el:

1.§.
Az 1/2011./II.28./önkormányzati rendelet 3.§.(1) bekezdése helyébe az alábbi rendelkezés lép:

„(1) A képviselő-testület az önkormányzat 2011.évi költségvetését

33.481 ezer Ft tárgyévi költségvetési bevétellel,
37.691 ezer Ft tárgyévi költségvetési kiadással,
4.210 ezer Ft hiánnyal

állapítja meg.




Ezen belül:

· működési célú bevételt


33.441 ezer  Ft-ban,
Ebből:
· finanszírozási célú műveletek
         4.210 ezer Ft-ban,
· előző évi pénzmaradvány                         0 ezer Ft-ban,
· működési célú kiadásokat

            33.441 ezer  Ft-ban,
Ebből:

· a személyi juttatások kiadásait         8.497 ezer Ft-ban,
· a munkaadókat terhelő járulékokat  1.653 ezer Ft-ban, 
· a dologi kiadásokat
                      5.430 ezer Ft-ban,
· ellátottak pénzbeli juttatásait                    0 ezer Ft-ban,
· a speciális célú támogatásokat                  0 ezer Ft-ban,
· szociális segélyeket

       13.686 ezer Ft-ban,
· átadott pénzeszközöket
         4.175 ezer Ft-ban,
· kamatfizetést                            
    0 ezer Ft-ban,
· felhalmozási célú bevételt


 4.250 ezer Ft-ban,

Ebből:

· finanszírozási célú műveletek             0 ezer Ft-ban,

· előző évi pénzmaradvány                    0 ezer Ft-ban,

· a felhalmozási célú kiadást


 4.250 ezer Ft-ban,

Ebből:

· a beruházások összegét
          4.250 ezer Ft-ban,

· a felújítások összegét                            0 ezer Ft-ban,

· egyéb felhalmozási célú hitel

                         törlesztést                                              0 ezer Ft-ban,

· a felhalmozási célú tartalékot
     0 ezer Ft-ban,

állapítja meg.

2.§.

Az 1/2011./II.28./önkormányzati rendelet 1.,2.,3.,4.,5.,6.,7.,8.,9.,10.,11.,12.,sz. mellékletei helyébe e rendelet 1.,2.,3.,4.,5.,6.,7.,8.,9.,10.,11.,12.,mellékletei lépnek.

3.§.

Záró rendelkezések

(1)E rendelet a kihirdetés napját követő napon lép hatályba, rendelkezéseit azonban a 2011.évi I-III.n.évi költségvetési beszámolóban alkalmazni kell.

(2)A kihirdetésről a körjegyző gondoskodik az SZMSZ-ban meghatározottak szerint.

4.)Napirend tárgyalása

Az Önkormányzat 2011. I-III.negyedéves költségvetési beszámolójának megtárgyalása

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

112/2011./XI.30./kt.határozat:

Tikos Község Önkormányzatának Képviselő-testülete az Önkormányzat I-III.n.évi gazdálkodásáról szóló jelentést

a.)37.056 e Ft eredeti, 37.222 e Ft módosított bevételi előirányzattal, 21.047 e Ft teljesítéssel,

b.)37.056 e Ft eredeti, 37.222 e Ft módosított kiadási előirányzattal, 20.990 e Ft teljesítéssel,

c.)a 2011.szeptember 30-i állapotnak megfelelően 9.880 e Ft pénzkészlettel elfogadja.

Határidő: azonnal

Felelős: Kónya László polgármester

5.)Napirend tárgyalása
Az Önkormányzat 2012.évi költségvetési koncepciója

Előadó: Kónya László polgármester
(Az írásos előterjesztés jelen jkv. mellékletét képezi.)

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

113/2011./XI.30./kt.határozat:

Tikos Község Önkormányzatának Képviselő-testülete az Önkormányzat 2012.évi  költségvetési koncepcióját megtárgyalta, megismerte, azt a 2012.évi költségvetési tervezés alapjának tekinti.

a.)A 2012.évi költségvetési bevételi előirányzatokat várhatóan 34.600 e Ft bevétellel (1.sz.melléklet)

b.)A 2012.évi költségvetési kiadási előirányzatokat várhatóan 34.600 e Ft kiadással (2.sz.melléklet)

tervezi.

A képviselő-testület a 2012.évi költségvetés pénzügyi egyensúlyának megteremtése érdekében a bevételek teljeskörű feltárására és a kiadások lehetséges csökkentésére törekszik.

Határidő: azonnal

Felelős: Kónya László polgármester

6.)Napirend tárgyalása

Rendeletalkotás az ívóvíz 2012.évi díjáról

Előadó: Kónya László polgármester

(Az írásos előterjesztés és a rendelettervezet jelen jkv. mellékletét képezi.)

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének

12/2011./XI.30./önkormányzati rendelete
az ivóvíz 2012.évi díjáról

Tikos Község Önkormányzatának Képviselő-testülete a többszörösen módosított 1990.évi LXXXVII.tv. 7.§.(1) bekezdésében kapott felhatalmazás alapján a közüzemi vízműből szolgáltatott ivóvízért,  2012.évben fizetendő díjakról  a következőket rendeli el.
1.§.

A rendelet hatálya kiterjed Tikos közigazgatási területén a közüzemi vízműből szolgáltatott ivóvíz (a továbbiakban: ivóvíz) szolgáltatást igénybe vevő fogyasztókra.

2.§.

(1) A rendelet alkalmazása szempontjából: Fogyasztó az ivóvíz szolgáltatást igénybe vevő ingatlan tulajdonosa, az ingatlan kezelője, valamint az ingatlant egyéb jogcímen használó is, ha a közüzemi szerződés nem a tulajdonossal, hanem vele jött létre.

(2) Az (1) bekezdés szerinti fogyasztók közül:

a. Lakossági díj fizetésére köteles az a fogyasztó, aki lakossági víz és háztartási vízszükséglete kielégítésére veszi igénybe a szolgáltatást.

b. Közületi díj fizetésére köteles az a.) pontban nem említett összes fogyasztó.

(3) Azoknál az ingatlanoknál, ahol a fogyasztó a szolgáltatás jellege miatt vegyes fogyasztó, tehát lakossági és közületi felhasználás együttesen jelentkezik, a tevékenység megkezdésével egyidejűleg mellékvízmérőt kell felszerelni.

(4) E rendelet alkalmazása szempontjából:

1. ivóvízmérő: a külön jogszabály szerinti, az ivóvízhálózatba beépített – az áramló víz mennyiségének meghatározására szolgáló – hitelesített mérőeszköz (így pl. készülék, berendezés, műszer), ideértve annak tartozékait.

a.) bekötési vízmérő: az ellátásba bekapcsolt ingatlanok vízhasználatának mérésére szolgáló, a bekötővezeték végpontjára telepített,

b.) törzshálózati vízmérő: közvetlenül a törzshálózati fogyasztási helyekre, többek 
között közkifolyókra, tűzcsapokra telepített,

c.) mellékvízmérő: a kötési vízérő után beépített, elkülönített vízhasználat mérésére szolgáló vízmérő

2. gazdálkodó szervezet: a Polgári Törvénykönyv 685 §.c.) pontja szerinti gazdálkodó szervezet

3. lakosság: Tikos település területén lakóhellyel, ill. letelepedési engedéllyel rendelkezők

4. kalibrálás: a vízórák, illetve a szennyvízmérő órák mérési hitelesítése

5. szolgáltató: a víziközmű-létesítmény üzemeltetésével ivóvíz-szolgáltatást és/vagy szennyvízelvezetést és/vagy szennyvíztisztítást - mint közszolgáltatást - végző természetes vagy jogi személy, illetve jogi személyiséggel nem rendelkező társaság;
3.§.

(1) Az Önkormányzat, mint ármegállapító hatóság 2012.évre vonatkozóan úgynevezett egytényezős szolgáltatási díjrendszert állapít meg. Az Önkormányzat a szolgáltatás legmagasabb díját állapítja meg. 

(2) Az (1) bekezdésben megállapított díj a vízmérők alapján történő számlázás költségeit is tartalmazza.

(3) Tikos község területén az alkalmazandó ivóvíz díját e rendelet 1.melléklete tartalmazza.

(4) Nem kell vízdíjat fizetni a közműhálózaton tűzcsapról a tűzoltáshoz használt vízért.

4.§.

(1) A díj fizetésének alapjául szolgáló vízmennyiséget a hitelesített vízmérőn, illetve mellékvízmérőn mért vízmennyiség alapján kell megállapítani.

(2) A felhasznált ivóvíz mennyiségének mérésére szolgáló, a szolgáltató tulajdonában lévő vízmérők, mellékvízmérők, a mérésügyi jogszabályokban előírt időszakos hitelesítéséről a szolgáltató saját költségén köteles gondoskodni.

(3) Elkülönített vízhasználó a saját tulajdonában lévő és mellékszolgáltatási szerződés alapjául szolgáló mellékvízmérő hitelesítéséről, rendkívüli vizsgálatáról saját költségére köteles gondoskodni. Amennyiben ezzel a költségek megelőlegezése mellett a szolgáltatót bízza meg, úgy a szolgáltató a megbízás teljesítését nem tagadhatja meg. Ha hitelesítést - az arról való gondoskodást - az elkülönített vízhasználó elmulasztja, a szolgáltató a mellékszolgáltatási szerződést 15 napos határidővel felmondhatja.

(4) Hiteles vízmérő hiányában a díj fizetésének alapjául szolgáló vízmennyiséget átalánnyal kell meghatározni.

5.§.

(1) A szolgáltatásra, illetőleg a szolgáltató részére végzett víz és szennyvíz átadás-átvételre a fogyasztónak a szolgáltatóval, illetőleg az átadónak az átvevővel szerződést kell kötnie, amely tartalmazza:

a) a szerződő felek és azonosító adatai körében a felek nevét, címét vagy jogi személy, illetőleg jogi személyiséggel nem rendelkező szervezet esetén annak székhelyét, cégjegyzékszámát, továbbá természetes személy esetén a személyi adatok körében anyja nevét, születési helyét és idejét;

b) a szerződés tárgyának fontosabb műszaki jellemzőit, a mennyiségi és minőségi adatokat;

c) a szerződés időbeli hatályát, a szolgáltatás, illetőleg a víz- és szennyvízátadás megkezdésének időpontját;

d) a teljesítés helyét;

e) az ellenérték megállapításának, ezen belül a számlázásnak, a mérőeszköz leolvasásának és a számla kiegyenlítésnek a módját;

f) a szerződésszegés következményeit;

g) a fogyasztó, illetőleg az átvevő személyében bekövetkezett változás bejelentési kötelezettségét a szolgáltató, illetőleg átadó részére;

h) egyéb, a szerződő felek által lényegesnek tartott feltételeket.
(2) A szolgáltatásért a fogyasztónak külön jogszabály szerinti díjat kell fizetnie, kivéve, ha a szolgáltatóval ennél alacsonyabb díj alkalmazásában állapodott meg. A szolgáltatásért a fogyasztónak külön jogszabály szerinti díjat kell fizetnie, kivéve, ha a szolgáltatóval ennél alacsonyabb díj alkalmazásában állapodott meg.
(3) A fogyasztó, illetőleg az elkülönített vízhasználó személyében beállott változást a régi és új fogyasztó, illetőleg elkülönített vízhasználó együttesen köteles a vízmérőállás megjelölésével a változástól számított 30 napon belül a szolgáltatónak bejelenteni. A bejelentés elmulasztása esetén az abból eredő károkért az elköltöző fogyasztó és az új fogyasztó, illetőleg az elkülönített vízhasználó egyetemlegesen felel.

(4) Az egyéni, lakossági családi házakban élő fogyasztók tulajdonosai, vagy használói, - - ha azok vízmérővel, vagy mellékvízmérőkkel rendelkeznek – vízfogyasztásának a leolvasása -   a Kmv.r. 3.§. (1) bekezdés e.) pontja szerinti módjáról a fogyasztási szerződésben történt  megállapodás alapján  - 6 havonta történik.

(5) Az (2) bekezdésben meghatározott lakossági fogyasztók kivételével a közületi fogyasztóknál a vízmérők olvasása havonta történik.

(6) Az (2) bekezdésben megjelölt fogyasztók, a vízmérőóra leolvasás közötti időszakban havonta, részszámlában szereplő fogyasztás mennyisége az előző év azonos időszakának megfelelő egy havi átlagfogyasztást tartalmazza, ez e rendeletben meghatározott díjakkal számolva. Elszámoló számla kibocsátására 5 részszámla kiküldését követően kerül sor. Az elszámoló számla alapja a 6 havonta leolvasott vízmérő óra állás alapján mért fogyasztás.

A féléves elszámoló számla kibocsátását követően a szolgáltató a következő havi számlában írja jóvá vagy terheli meg azzal az összeggel a fogyasztót, amely az átlagfogyasztás alapján számított fogyasztásnál alacsonyabb vagy magasabb fogyasztásból ered.

(7) A (2) bekezdésben megjelölt fogyasztók esetén a díjfizetés alapja a vízmérőóra leolvasása közötti időszakban, az előző év fogyasztásának megfelelő egy havi átlagfogyasztás. Az éves elszámoló számla kibocsátását követően a szolgáltatói a fogyasztónál az átlagfogyasztáshoz képest magasabb, illetve alacsonyabb fogyasztásból eredő különbözetet elszámoló számlában írja jóvá, vagy terheli meg.

6.§.

Az ivóvíz szolgáltatás igénybevételének szabályait, valamint a kapcsolódó fogalmakat a mindenkor hatályban lévő kormány-, és ágazati miniszteri rendeletek tartalmazzák.

7.§.

(1) E rendelet a kihirdetését követő 32.napon, 2012.év január hó 1.napján lép hatályba.

(2)  A rendelet kihirdetéséről a körjegyző az SZMSZ-ben foglaltaknak megfelelően, a helyben szokásos módon gondoskodik.

(3) E rendelet hatályba lépésével egyidejűleg  hatályát veszti a 13/2010./XII.9./önkormányzati  rendelet a 2011.évi ívóvíz díjáról.

(4) Abban az esetben, ha a rendelet hatálybalépése és a fogyasztás leolvasás nem esik egybe, a számlázás alapjául szolgáló mennyiséget időarányosan kell megosztani a díjváltozás előtti és utáni időszakra.

(5) A korábban keletkezett ivóvíz használatáért fizetendő díj hátralékok esetén a díjhátralék keletkezésének idején hatályos önkormányzati rendelet díjait kell alkalmazni.

8.§.

Jogharmonizácós záradék

E rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004.évi XXX.tv.-el összhangban az Európai Közösségek jogszabályaival összeegyeztethető szabályozást tartalmaz.

7.)Napirend tárgyalása

Rendeletalkotás a szennyvízcsatornaszolgáltatás 2012.évi díjáról

Előadó: Kónya László polgármester

(Az írásos előterjesztés és a rendelettervezet jelen jkv. mellékletét képezi.)

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzatának Képviselő-testülete
13/2011./XI.30./önkormányzati rendelete
a szennyvízcsatornaszolgáltatás 2012.évi díjáról 
Tikos Község Önkormányzatának Képviselő-testülete a többszörösen módosított 1990.évi LXXXVII.tv. 7.§.(1) bekezdésében kapott felhatalmazás alapján a közüzemi csatornamű használatáért fizetendő díjakról a következőket rendeli el.

1.§.

A rendelet hatálya kiterjed Tikos község közigazgatási területén a közüzemi csatornamű (a továbbiakban: csatorna) szolgáltatást igénybe vevő fogyasztókra.

2.§.

(1) A rendelet alkalmazása szempontjából: fogyasztó a csatorna szolgáltatást igénybevevő ingatlan tulajdonosa, az ingatlan kezelője, valamint az ingatlant egyéb jogcímen használó is, ha a közüzemi szerződés nem a tulajdonossal, hanem vele jött létre.

(2) Az (1) bekezdés szerint fogyasztók közül 

a. lakossági díj fizetésére köteles az a fogyasztó, aki lakossági használatra veszi igénybe a csatorna szolgáltatást

b. közületi díj fizetésére köteles az a.) pontban nem említett összes fogyasztó

(3) Azoknál az ingatlanoknál, ahol a fogyasztó a szolgáltatás jellege miatt vegyes fogyasztó, tehát lakossági és közületi felhasználás együttesen jelentkezik, a tevékenység megkezdésével egyidejűleg mellékvízmérőt kell felszerelni.

(4) E rendelet alkalmazása szempontjából:

1. ivóvízmérő: a külön jogszabály szerinti, az ivóvízhálózatba beépített - az áramló víz mennyiségének meghatározására szolgáló - hitelesített mérőeszköz (így például készülék, berendezés, műszer), ideértve annak tartozékai

a) bekötési vízmérő: az ellátásba bekapcsolt ingatlanok vízhasználatának mérésére szolgáló, a bekötővezeték végpontjára telepített,

b) törzshálózati vízmérő: közvetlenül a törzshálózati fogyasztási helyekre, többek között közkifolyókra, tűzcsapokra telepített,

c) mellékvízmérő: a bekötési vízmérő után beépített, elkülönített vízhasználat mérésére 

szolgáló vízmérő
2. gazdálkodó szervezet: A Polgári Törvénykönyv 685.§.c.) pontja szerint gazdálkodó szervezet

3. lakosság: Tikos település területén lakóhellyel, ill. letelepedési engedéllyel rendelkezők

4. kalibrálás: a vízórák, illetve a szennyvízmérő órák mérési hitelesítése

5. szolgáltató: a víziközmű-létesítmény üzemeltetésével ívóvíz szolgáltatást és/vagy szennyvízelvezetést és/vagy szennyvíztisztítást – mint közszolgáltatást – végző természetes vagy jogi személy, illetve jogi személyiséggel nem rendelkező társaság.

3.§.

(5) Az Önkormányzat, mint ármegállapító hatóság 2012.évre vonatkozóan úgynevezett egytényezős szolgáltatási díjrendszert állapít meg. Az Önkormányzat a szolgáltatás legmagasabb díját állapítja meg. Tikos község területén az alkalmazandó szennyvízcsatornaszolgáltatás díját e rendelet 1.melléklete tartalmazza.

(6) Az (1) bekezdésben megállapított díjakat a szolgáltatónak a lakossági fogyasztók esetében olyan mértékben kell csökkenteni, amilyen mértékű támogatást a díjak mérséklése céljából kap. 

(7) Az (1) bekezdésben meghatározott díj a vízmérők alapján történő számlázás költségeit is tartalmazza.
4.§.

(1) A csatornadíj alapja a csatornaműbe bekötött ingatlanon felhasznált víz mennyisége. A kertes ingatlannal rendelkező lakossági fogyasztók esetén a május 1-től szeptember 30-ig terjedő időszakban a szennyvízcsatorna szolgáltatási díjának mennyiségi alapja 10 %-kal csökkentésre kerül, a szolgáltatóhoz április 15-ig írásban benyújtott kérelem alapján.

(2) A díj fizetésének alapjául szolgáló víz mennyiséget a hitelesített vízmérőn, illetve mellékvízmérőn mért vízmennyiség alapján kell megállapítani.

(3) A felhasznált ívóvíz mennyiségének mérésére szolgáló, a szolgáltató tulajdonában lévő vízmérők, mellékvízmérők, a mérésügyi jogszabályokban előírt időszakos hitelesítéséről a szolgáltató saját költségén köteles gondoskodni.

(4) Elkülönített vízhasználó a saját tulajdonában lévő és mellékszolgáltatási szerződés alapjául szolgáló mellékvízmérő hitelesítéséről, rendkívüli vizsgálatáról saját költségére köteles gondoskodni. Amennyiben ezzel a költségek megelőlegezése mellett a szolgáltatót bízza meg, úgy a szolgálgató a megbízás teljesítését nem tagadhatja meg. Ha hitelesítést – az arról való gondoskodást –az elkülönített vízhasználó elmulasztja, a szolgáltató a mellékszolgáltatási szerződést 15 napos határidővel felmondhatja.

(5) Hiteles vízmérő hiányában a díj fizetésének alapjául szolgáló vízmennyiséget átalánnyal kell meghatározni.
5.§.

(1) A szolgáltatásra, illetőleg a szolgáltató részére végzett víz és szennyvíz átadás-átvételre a fogyasztónak a szolgáltatóval, illetőleg az átadónak az átvevővel szerződést kell kötnie, amely tartalmazza.

a.) A szerződő felek és azonosító adati körében a felek nevét, címét, vagy jogi személyi, illetőleg jogi személyiséggel nem rendelkező szervezet esetén annak székhelyét, cégjegyzékszámát, továbbá a természetes személy esetén a személyi adatok körében anyja nevét, születési helyét, és idejét,

b.) A szerződés tárgyának fontosabb műszaki jellemzőit, a mennyiségi és minőségi adatokat

c.) A szerződés időbeli hatályát, a szolgáltatás, illetőleg a víz-, és szennyvízátadás megkezdésének időpontját,

d.) A teljesítés helyét,

e.) Az ellenérték megállapításának, ezen belül a számlázásnak, a mérőeszköz leolvasásának és a számla kiegyenlítésének a módját,

f.) A szerződésszegés következményeit

g.) A fogyasztó, illetőleg az átvevő személyében bekövetkezett változás bejelentési kötelezettségét a szolgáltató, illetőleg az átadó részére

h.) Egyéb, a szerződő felek által lényegesnek tartott feltételeket

(2) A szolgáltatásért a fogyasztónak külön jogszabály szerinti díjat kell fizetnie, kivéve, ha a szolgáltatóval ennél alacsonyabb díj alkalmazásában állapodott meg. A díjat a fogyasztó a szolgáltató által kibocsátott számla ellenértékét a szerződésben meghatározott feltételekkel köteles kiegyenlíteni.

(3) A fogyasztó, illetőleg az elkülönített vízhasználó személyében beállott változást a régi és új fogyasztó, illetőleg elkülönített vízhasználó együttesen köteles a vízmérőállás megjelölésével a változástól számított 30 napon belül a szolgáltatónak bejelenteni. A bejelentés elmulasztása esetén az abból eredő károkért az elköltöző fogyasztó és az új fogyasztó, illetőleg az elkülönített vízhasználó egyetemlegesen felel.

(4) Az egyéni, lakossági családi házakban élő fogyasztók tulajdonosai, vagy használói – ha azok vízmérővel, vagy mellékvízmérővel rendelkeznek – vízfogyasztásának a leolvasása a – Kmv.r. 3.§.(1) bekezdés e.) pontja szerinti módjáról a fogyasztási szerződésben történt megállapodás alapján – 6 havonta történik.

(5) A (2) bekezdésben meghatározott fogyasztók közül  lakossági fogyasztók kivételével a közületi fogyasztóknál a vízmérők olvasása havonta történik.

(6) A (2) bekezdésben megjelölt fogyasztók a vízmérőóra leolvasás közötti időszakban havonta, részszámlában szereplő fogyasztás mennyisége az előző év azonos időszakának megfelelő egy havi átlagfogyasztást tartalmazza, ez e rendeletben meghatározott díjakkal számolva. Elszámoló számla kibocsátására 5 részszámla kiküldését követően kerül sor. Az elszámoló számla alapja a 6 havonta leolvasott vízmérő óra állás alapján mért fogyasztás. 

A féléves elszámoló számla kibocsátását követően a szolgáltató a következő havi számlában írja jóvá vagy terheli meg azzal az összeggel a fogyasztót, amely az átlagfogyasztás alapján számított fogyasztásnál alacsonyabb vagy magasabb fogyasztásból ered.

(7) A (2) bekezdésben megjelölt fogyasztók esetén a díjfizetés alapja a vízmérő leolvasása közötti időszakban, az előző év fogyasztásának megfelelő egy havi átlagfogyasztás. Az éves elszámoló számla kibocsátását követően a szolgáltató a fogyasztónál az átlagfogyasztáshoz képest magasabb, illetve alacsonyabb fogyasztásból eredő különbözetet elszámoló számlában írja jóvá, vagy terheli meg.

6.§.

A csatornaszolgáltatás igénybevételének szabályait, valamint a kapcsolódó fogalmakat a mindenkor hatályban lévő kormány-, és ágazati miniszteri rendeletek tartalmazzák.

7.§.

Záró rendelkezések

(1) E rendelet a kihirdetését követő 32.napon. 2012.év január hó 1.napján lép hatályba. 

(2) A rendelet kihirdetéséről a körjegyző az SZMSZ-ben foglaltaknak megfelelően, a helyben szokásos módon gondoskodik.

(3) E rendelet hatálybalépésével egyidejűleg hatályát veszti a  14/2010./XII.9./önkormányzati rendelet.

(3) Abban az esetben, ha a rendelet hatálylépése és a fogyasztás leolvasás nem esik egybe, a számlázás alapjául szolgáló mennyiséget időarányosan kell megosztani a díjváltozás előtti és utáni időszakra.

(8) A korábban keletkezett csatornaszolgáltatás használatáért fizetendő díj hátralékok esetén a díjhátralék keletkezésének idején hatályos önkormányzati rendelet díjait kell alkalmazni.
8.§.

Jogharmonizációs záradék

E rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004.évi XXX.tv.-el összhangban az Európai Közösségek jogszabályaival összeegyeztethető szabályozást tartalmaz.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

114/2011./XI.30./kt.határozat:

Tikos Község Önkormányzatának Képviselő-testülete pályázatot nyújt be a 2012.évi lakossági ívóvíz-, és csatornaszolgáltatás díjtámogatásának igénylésére. Meghatalmazza a DRV Zrt.-t (Siófok, Tanácsház u.7.), hogy elkészítse és benyújtsa a pályázatot a lakossági ívóvíz-, és csatornaszolgáltatás állami támogatás elnyerése érdekében Zánka település gesztorsága mellett.

A képviselő-testület utasítja a polgármestert, hogy tegye meg a szükséges nyilatkozatokat.

Határidő: azonnal

Felelős: Kónya László polgármester
Kónya László polgármester:
A tavalyi évben is nyilatkoznia kellett az önkormányzatnak arról, hogy az esetlegesen meg nem ítélt állami támogatásból adódó kiesést kívánják-e a fogyasztói árakban érvénesíteni, vagy pedig megállapodás szerint működési támgoatásként kerül a szolgáltató részére megfizetésre. Javasolja, hogy az állami támogatásból adódó kiesést az önkormányzat érvényesítse a fogyasztói árakban. 

A képviselő-testület 5  szavazattal, ellenszavazat és tartózkodás nélkül meghozta az alábbi határozatát:

115/2011./XI.30./kt.határozat:

Tikos Község Önkormányzatának Képviselő-testülete nyilatkozik, hogy az ívóvíz, és a szennyvízcsatornaszolgáltatás tekintetében a meg nem ítélt állami támogatásból adódó kiesést a saját költségvetése terhére átvállalni nem tudja, azt a fogyasztói díjakban kívánja érvényesíteni.

Határidő: azonnal

Felelős: Kónya László polgármester

8.)Napirend tárgyalása

A hulladékszállítási közszolgáltatásról szóló rendelet módosítása

Előadó: Kónya László polgármester

(Az írásos előterjesztés és a rendelettervezet  jkv. mellékletét képezi.
A képviselő-testület 5 igen szavazattal, és ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének
14/2011./XI.30./sz. rendelete
a 14/2005./XI.23./ sz. rendelete a települési hulladékkezelési közszolgáltatás rendjéről és a közszolgáltatás díjának megállapításáról módosításáról

A Képviselő-testület a helyi önkormányzatokról szóló 1990. évi LXV. tv. 16. § (1) bekezdésében, valamint a környezet védelméről szóló 1995. évi LIII. tv. 46. § (1) bekezdés c) pontjában és a hulladékgazdálkodásról szóló 2000. évi XLIII. tv. (a továbbiakban: Hgt.) 23. §-ában kapott felhatalmazás alapján a helyi hulladékkezelési közszolgáltatás rendjéről és a közszolgáltatás díjáról a következőket rendeli el.

1.§.
A 14/2005./XI.23./önkormányzati . rendelete 2.melléklet helyébe az alábbi rendelkezés lép:

„2.melléklet

A 14/2005./XI.23./önkormányzati rendelethez

I. A települési szilárd hulladék közszolgáltatási díja

1.) A háztartási és háztartási jellegű szilárd hulladék rendszeres gyűjtésének-szállításának rendje:


a.) a gyűjtés-szállítás éves időtartama



- állandó ingatlanok esetében egész évben



- üdülő ingatlanok esetében: egész évben

b.)a gyűjtés-szállítás gyakorisága és a járatnapok :  heti egy alkalommal: január 1-től december 31-ig csütörtöki napokon, az éves 
járatnapok száma:



- állandó ingatlanok esetében:  52 járatnap/év



- üdülő ingatlanok esetében.     52 járatnap/év

2.) A szolgáltatás díjában szerepel heti 1 alkalommal a lakosság által kihelyezett hulladék elszállítása és ártalmatlanítása mennyiségi korlátozás nélkül, továbbá évi 1 alkalommal lim-lom akció lebonyolítása.

3.)

a.) A települési szilárd hulladékkezelési közszolgáltatás 2012.évi  díja:

Önkormányzat által fizetendő éves díj 1.367.000.- Ft + ÁFA

b.) Az önkormányzat képviselő-testülete a települési hulladékkezelési közszolgáltatás 2012.évi díjának megfizetése alól a község területén az ingatlantulajdonosokat – ide nem érve a gazdálkodó szervezeteket – mentesíti. A képviselő-testület a díj mértékét – hivatkozva a 2000.évi XLIII.tv. 23.§.f.) .-ában foglaltakra – 100 %-os mértékben átvállalja, ezáltal a közszolgáltatás ingyenességét biztosítja és negyedéves bontásban a közszolgáltató részére megfizeti.

A gazdálkodó szervezetekre a rendelet 2.§.-ában foglaltak az irányadóak a díjfizetésre vonatozóan, kötelesek a szolgáltatóval egyedi közszolgáltatási szerződést megkötni.

4.) Kereskedelmi és szolgáltató egységekkel, valamint egyéb gazdálkodó szervezetekkel  hulladékkezelésére a közszolgáltató külön megállapodást köt.

II. Zöldhulladék szállítás

a.) Gyűjtés, szállítás díja:





30.500- Ft/forduló + ÁFA

b.) Kezelés díja (Igénybevételi járulékkal)


            13.100.- Ft/tonna     + ÁFA

III.
Ürítési díjak 2012.évben

a.) 60 literes edényzet esetében:




 239.- Ft/ürítés + ÁFA

b.) 110-120 literes edényzet esetében:



 478.- Ft/ürítés + ÁFA

c.) 240 literes edényzet esetében:




 956.- Ft/ürítés + ÁFA

d.) 1100 literes edényzet esetében:



          4.780- Ft/ürítés + ÁFA

Az ürítési díjak község területén lévő ingatlantulajdonosok – ide nem értve a gazdálkodó szervezeteket – nem alkalmazhatóak.

Záró rendelkezések
3.§.

(1)E rendelet a kihirdetését követő 32.napon, 2012. január 1-jén lép hatályba, rendelkezéseit a hatálybalépéstől kezdődően kell alkalmazni. 

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

Jogharmonizációs járadék

4.§.

E rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004.évi XXX.tv.-el összhangban az Európai Közösségek jogszabályaival összeegyeztethető szabályozást tartalmaz.

9.)Napirend tárgyalása

Egyéb ügyek
9.1. Döntés a Dél-Balatoni Regionális Hulladékgazdálkodási Önkormányzati Társulásba történő belépésről

Előadó: Kónya  László polgármester

(Szóbeli előterjesztés)

Kónya László polgármester:

2011. november 22-én a Dél-Balatoni és Sióvölgyi  Nagytérségi Szilárdhulladék Kezelési Konzorcium Gesztora összehívott egy tájékoztatót, ahol ismertette a konzorcium jogutódjaként megalakításra kerülő Dél-Balatoni Regionális Hulladékgazdálkodási Önkormányzati Társulás társulási megállapodásának tervezetét. Annak preambulumának felvezető szövege kifejezetten rögzíti, hogy a társulásban részt vevő önkormányzatok a megállapodást a közöttük korábban létrejött Konzorcionális Szerződés XVI. záró rendelkezésekben foglalt előzetes kötelezettségvállalásuknak megfelelően kötik meg. Az a konzorciumi tag aki nem lép be a megalakulás alatt álló társulásba, az azzal a magatartásával gyakorlatilag a Konzorcium felé fennálló kötelezettségének nem tesz eleget. A konzorcium döntése alapján kedvezmények ártalmatlanítási díj, ill. kedvezményes lerakóhasználati díj csak és kizárólag a konzorciummal szembeni kötelezettségeiket maradéktalanul teljesítő tulajdonos önkormányzatokat illeti meg. A kedvezményes díj 6.000.- Ft/to, a nem kedvezményes díj 11.970.- Ft/to. Mindezek ismeretében javasolja a testületnek, hogy hozzon döntést arról, hogy belép a Dél-Balatoni Regionális Hulladékgazdálkodási Önkormányzati Társulásba.

A képviselő-testület a polgármester szóbeli előterjesztésében foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

116/2011./XI.30./kt.határozat:
Tikos Község Önkormányzatának Képviselő-testülete belép a Dél-Balatoni Regionális Hulladékgazdálkodási Önkormányzati Társulásba, a Társulási Megállapodásban foglaltakat magára vonatkozóan kötelezően elismeri. Felhatalmazza a polgármestert a Társulási Megállapodás aláírására.

Határidő: azonnal

Felelős: Kónya László polgármester

9.2. Zárt ülés elrendelése

A képviselő-testület egyhangúlag a továbbiakban tárgyalandó ügyekre –jellegük miatt – zárt ülést rendel el.

k.m.f.t.

Kónya László                                                                                                          Török

Csilla
polgármester                                                                                                            körjegyző






